GiliGold/VAD_KnessetCorpus huggingface dataset:
שאול יהלום: אבל לפחות בישיבה היום, אם לא סודר העניין של הערבים והדרוזים אז אל תקבלו.
יצחק רביבי: המתכונת הזאת היא מתכונת שקיבלנו על עצמנו לבצע אותה בכל מקרה.
יצחק רביבי: עכשיו, אחר כך, תמיד.
שאול יהלום: אנחנו לא רוצים לשמוע את שם החברה שאתם דנים בה היום, אבל האם היא מילאה את הדרישות בנושא של הערבים והדרוזים?
יצחק רביבי: במידה ולא מילאו, אנחנו מעכבים דיונים.
זהר שר: זה לא חברה של היום.
זהר שר: דנים במועמדים לחברות שונות.
שאול יהלום: אני בטוח שאותו מועמד הוא לא ערבי ולא דרוזי.
זהר שר: זה יישקל לגבי כל חברה שמעלה שם של מועמד לגביה.
סאלח טריף: אני מבין שאין מינויים בתקופה הזאת, אבל לוקח זמן פרוצדורה עד שממלאים טפסים.
סאלח טריף: הפרוצדורה הזאת גם לא מתבצעת?
סאלח טריף: לא של המינויים אלא של הגשת המועמדויות?
יצחק רביבי: זה מתבצע.
זהר שר: אבל לגבי ההמשך, זה תלוי.
זהר שר: לאחר הבחירות תלויות כל ההתנגדויות שהוגשו לפני הבחירות ואין להן תוקף.
זהר שר: מתחיל תהליך מחדש.
סאלח טריף: אני מאוד מודה לכם על שבאתם לכאן ואני מודה לך מאוד כבוד השופט על מה שעשית בעניין הזה, זה מאוד חשוב.
סאלח טריף: אני מקווה שבהמשך הדברים יתוקנו.
סאלח טריף: פניית חכ"לים בדבר שיחות הטלפון
שאול יהלום: אדוני היושב ראש, אני רוצה להבהיר שאני מרגיש את עצמי בעל אומץ להעלות את הנושא, בגלל שלי, כשר לשעבר, העניין מסודר כשר לשעבר, כך שאין לי שום בעיה עם הנושא.
עבד-אלמאלכ דהאמשה: אני מבקש סליחה, אבל בנושא הזה אני סומך את ידי על מה שחבר הכנסת יהלום יגיד והוא באמת ייצג אותי בעניין הזה וכן בעניין החדשות בשפה הרוסית.
עבד-אלמאלכ דהאמשה: הייתי מוסיף גם בשפה הערבית.
עבד-אלמאלכ דהאמשה: יש אוכלוסיה ערבית שחשוב לה להבין מה קורה.
עבד-אלמאלכ דהאמשה: אני מבקש סליחה, כי אני חייב ללכת.
סאלח טריף: אנחנו לא החלטנו בעניין הדיון בשבוע הבא.
סאלח טריף: אנחנו הבנו שאתה לא התנגדת שיהיה דיון ביום רביעי או חמישי.
עבד-אלמאלכ דהאמשה: זה כבר נדון?
סאלח טריף: לא עד הסוף.
עבד-אלמאלכ דהאמשה: אז אני הולך ליושב ראש עכשיו.
עבד-אלמאלכ דהאמשה: כל יום חמישי זה טוב מבחינתנו.
עבד-אלמאלכ דהאמשה: בשבוע הבא רק יום חמישי יכול להיות, כי ביום שני זה חג לנוצרים וערב חג שלנו, ואני לא יכול להיות פה עד 19:00 או 20:00 בערב.
סאלח טריף: אין ישיבה ביום שני.
סאלח טריף: ביום שלישי יש מסיבת חנוכה אז אין לנו בעיה.
עבד-אלמאלכ דהאמשה: בזה לא התערבתי.
עבד-אלמאלכ דהאמשה: יום רביעי יכול להיות היום הראשון או השני של החג שלנו ואי אפשר לבוא לכאן.
עבד-אלמאלכ דהאמשה: אז ביום חמישי זה אפשרי או שנלך בשבוע הבא לאיזה יום שתרצו, אין לי בעיה.
אתי בן-יוסף: יהיה דיון מחודש.
סאלח טריף: היום יהיה דיון ואנחנו נגיד לך.
סאלח טריף: חבר הכנסת לשעבר גדעון בן-ישראל, החלטנו בישיבה הקודמת בעניין בקשתכם בנושא הטלפונים, בנושא הפלאפונים והסדרנו את העניין.
סאלח טריף: מה נשאר לנו לדיון?
סאלח טריף: יש את המכסה או התקציב המיועד ואת זה העלה חבר הכנסת יהלום ורצינו לדון בזה.
סאלח טריף: היה משהו אחר לפני זה?
סאלח טריף: איך זה יכול להספיק?
2200: בתוך ביתו של חבר הכנסת לשעבר יש יותר מטלפון אחד.
סאלח טריף: מה אכפת לי?
סאלח טריף: יש לנו את אותו כסף.
סאלח טריף: אין לנו שום בעיה ובתוך אותה קצובה שיהיה טלפון, שניים, שלושה, אין שום בעיה.
שאול יהלום: כדי שלא תהיה הגבלה צריך להחליט על הקצובה.
שאול יהלום: שיהיו לו מאה טלפונים, זה לא משנה.
שאול יהלום: יהיה סכום למה שהם רוצים.
סאלח טריף: אני רוצה לתת לכם נתונים, על פי הנתונים שגברת חכמיאן הביאה לי לכאן.
סאלח טריף: 15 חכים לשעבר מקבלים תשומה של 7,290 שקלים לשנה.
סאלח טריף: 123 מקבלים 6075.
סאלח טריף: יוצא, שמ-210 חברי כנסת לשעבר...
שאול יהלום: למה זה צמוד?
סאלח טריף: עד עכשיו זה היה צמוד לגובה הפנסיה.
2200: לא, זה לא קשור.
2200: הוותיקים קיבלו יותר לפי התנאים שהיו אז.
טובי חכמיאן: מה שמקריא היושב ראש זה בשקלים.
טובי חכמיאן: זה היה המחיר לצרכן מה-1 בינואר.
טובי חכמיאן: הפעימה היא 0.243 שקל
שאול יהלום: לפי מדד המחירים?
טובי חכמיאן: נכון.
שאול יהלום: לא למדד בזק, למדד שיחות?
טובי חכמיאן: לא...
סאלח טריף: אני מציע שנבין ואחר כך נחליט.
טובי חכמיאן: למדד שיחות.
טובי חכמיאן: זה היה 25,000 פעימות מונה ובאפריל זה תורגם לכסף לפי מדד שיחות.
סאלח טריף: יוצא, שמתוך 210 חברי הכנסת לשעבר, ל- 140 מהם יש מעל 6000 שקל תשומה שנתית, על פי התרגום הזה.
סאלח טריף: ל-70 חברי כנסת יש פחות, יש חלק מהם שחושב שהיו שנתיים ושנה ושלוש.
סאלח טריף: הצעתי היא לקבוע מדרג לגבי חברי הכנסת שאומר, שמי שיש לו 70% פנסיה, 70 נקודות.
סאלח טריף: אני לא מוכן לקשור חבר כנסת שבא לקדנציה של שנתיים כמו חבר כנסת שיושב כאן 20 שנה או 10 שנים ושיש לו גם יותר עבודה ציבורית ומוכר יותר ועובד יותר וכן הלאה.
סאלח טריף: אני חושב שעניין המדרג הוא הוגן.
שאול יהלום: אני מסכים לשנים אבל לא באחוזי פנסיה, כי היום, אחרי שהורידו את הפנסיה אדם שיהיו לו 70%, צריך לשבת בכנסת הזאת 35 שנה ואין אדם כזה ולא יהיה אדם כזה.
שאול יהלום: אז אם תקבע 5, 10, 15 ומעלה שנים או משהו כזה, אני מסכים.
שאול יהלום: אבל אחוזי הפנסיה זה לא רציני היום.
סאלח טריף: אני מוכן ללכת אתך על סידור.
סאלח טריף: לא מורידים.
סאלח טריף: לא נוגעים במה שהיה.
שאול יהלום: אדוני היושב ראש, אני חייב לצאת ולכן אני מבקש להשמיע את הצעתי שאומרת:
שאול יהלום: שכל שנה או חלקי שנה יחשב כשנה.
שאול יהלום: מכאן ואילך, לעשות מדרג של 1000 שקל לשנה ולכל חלקי שנה.
שאול יהלום: אדם שהיה 10 שנים יקבל 10,000 שקל, אדם שהיה בכנסת 8 שנים יקבל 8,000 וכולי.
שאול יהלום: כל זה צמוד למדד השיחות בבזק.
שאול יהלום: אם לא מעלים את השיחות בבזק, לא צריך להעלות גם לחברי הכנסת לשעבר.
טובי חכמיאן: אז אדם שעבד 20 שנה יקבל 20,000 שקל לשנה.
שאול יהלום: זה צריך להיות עד גבול מסוים.
שאול יהלום: עד גבול של 12,000 שקל.
סאלח טריף: אני מציע שנקבע את התקרה.
שאול יהלום: אני מציע תקרה של 12,000 שקל.
טובי חכמיאן: התקרה המרבית כיום היא 7,300 שקל.
טובי חכמיאן: מדובר בחברי הכנסת הכי ותיקים.
סאלח טריף: אמרתי לגברת חכמיאן קודם, שחברי הכנסת הכי ותיקים ייהנו מדברים שאנחנו לא נהנים מהם היום.
סאלח טריף: זאת אומרת, הם לא נהנו מאותם תנאים של בריאות ולא נהנו מכך שעלתה המשכורת והם קיבלו 4 נקודות בעבר וכל מיני סידורים שלא היו.
סאלח טריף: אני מדבר על מדרג מכאן והלאה, כאשר התקרה תהיה 10,000 שקל לשנה.
סאלח טריף: מדובר להעלות מ-7,000 ל-10,000 שקל לשנה.
שאול יהלום: מ-1,000 שקל לשנה ועד 10,000 שקל לשנה.
טובי חכמיאן: היום מקבלים מקסימום 7,300 שקל לשנה, אז להשאיר את זה כתקרה.
שאול יהלום: אני מציע 10,000 שקל.
טובי חכמיאן: לשרים יש 1000 פעימות.
טובי חכמיאן: 1000 פעימות לחודש זה 200 שקלים לחודש.
טובי חכמיאן: יש להם 2,400 שקלים לשנה.
סאלח טריף: אז 1000 פעימות זה בסדר גמור.
טובי חכמיאן: לא, סך הכל לשנה 2,400 שקלים.
שאול יהלום: לא יכול להיות.
שאול יהלום: תבדקי את זה.
סאלח טריף: לשרים?
סאלח טריף: יש להם לשכה וכולי.
טובי חכמיאן: אני מדברת על שר לשעבר.
סאלח טריף: יש לו לשכה ועזרה של מזכירה...
2200: אנחנו מבקשים לקבל את ההצעה של חבר הכנסת יהלום, תקרה של 10,000 שקלים.
סאלח טריף: שרים לשעבר מקבלים משרד ולשכה והשתתפות.
טובי חכמיאן: לא, רק אם יש לו 70% פנסיה.
טובי חכמיאן: זה בדוק.
טובי חכמיאן: שר שיש לו 70% פנסיה מקבל לשכה.
טובי חכמיאן: שר לשעבר כמו חבר הכנסת יהלום, שכיהן שנתיים שלוש או ארבע, אני כבר לא זוכרת, אין לו זכאות לשירותי משרד אלא יש לו זכאות רק לפעימות מונה בשווי של 1000 פעימות מונה לחודש.
טובי חכמיאן: זה מתורגם ל-240 שקלים.
2200: הוא מדבר על מענק של כסף מסוים, נדמה לי 1000 שקל לחודש.
טובי חכמיאן: 1000 פעימות מונה לחודש.
ישראל בן-ישראל: חוץ מהמונה, הוא מקבל גם מענק.
ישראל בן-ישראל: הוא מקבל גם מענק מסוים בכל חודש.
אבי לוי: לדעתי, כדי שזה לא יגרום מבחינה ציבורית לאיזו שהיא בעיה, את התקרה המקסימלית הקיימת בעצם לא מעלים ובתוכה מאפשרים ביטוי לוותק.
אבי לוי: זה בסדר.
ארבל אסטרחן: זה יחול רק על כאלה מהכנסת הנוכחית והלאה?
סאלח טריף: כן, כאשר המדרג יחולק שכדי לקבל את המקסימום צריך להיות 10 שנים.
סאלח טריף: המינימום צריך להיות 10 שנים כדי לקבל את המקסימום.
סאלח טריף: ואז, לחלק את זה בערך ב-750 שקל לשנה או חלקי שנה לפי החישוב שאתם עושים.
ארבל אסטרחן: חלקי שנה זה אומר שיום נחשב לשנה או...
טובי חכמיאן: כמו ההחלטה הקיימת, ש-180 יום זה שנה.
2200: הנוסחה הזאת לא פוגעת בשום זכויות?
טובי חכמיאן: זה לא הולך אחורנית.
טובי חכמיאן: זה מכאן והלאה.
ארבל אסטרחן: היא לא פוגעת ולא מיטיבה.
סאלח טריף: דיברנו על מדרג.
סאלח טריף: התקרה תהיה 7,500 מקסימאלית, כאשר מדובר על 10 שנים ותק מינימאלי, כאשר כל שנה לאחור לפי זה, תזכה ב-750 שקל וחלקי שנה יחשב למי שעשה 180 יום ומעלה.
סאלח טריף: שנה תחשב למי שכיהן 180 יום ומעלה.
ארבל אסטרחן: צריך להגיד שזה בא במקום ההחלטה של ה-3,300.
2200: אני רוצה להבין את הסיכום אדוני היושב ראש.
סאלח טריף: ראשית, המדרג שמדובר עליו לגבי חברי כנסת מכאן והלאה הוא 7,500 שקל סכום מקסימאלי.
סאלח טריף: מי שיכול ליהנות מזה הוא מי שהיו לו מינימום 10 שנות שירות בכנסת.
סאלח טריף: לא גרירת ותק וכולי.
סאלח טריף: 10 שנות שירות בכנסת.
ארבל אסטרחן: אבל לא בהכרח רצוף.
סאלח טריף: לפי זה, יוצא 750 בכל שנה או חלקי שנה לפי מה שאמרנו.
2200: ולגבי הקיימים נשאר המצב כמות שהוא?
2200: אין שינוי.
סאלח טריף: הרוב מקבל את השיעור הזה בערך.
2200: לגבי התרגום של הסכום שאנחנו מקבלים לשנה, אנחנו טוענים שיש פה טעות.
2200: אני מבקש שאם יתברר שהתרגום של המצב הקיים נותן יותר כסף, אז יתנו את הסכום של התרגום.
2200: לנו יש כל הזמן תחושה שפה תרגמו את העניין.
2200: ..
סאלח טריף: אם יש לך תרגום שמזכה אתכם ביותר, תבוא לוועדה ותראה שנטפל בזה.
2200: אני לא רוצה כל פעם לבלבל את המוח.
2200: אם יתברר שהיתה טעות בחישוב בתרגום, אז שזה יהיה לפי התוצאה האמיתית של התרגום.
אבי לוי: אני רוצה לציין שהתרגום הזה נעשה אצל חשב הכללי...
2200: גם שם היו לא פעם טעויות.
סאלח טריף: אז אם יש תרגום אחר, תביא את זה לכאן.
2200: רק שיהיה ברור, שאז הולכים לפי התרגום האמיתי.
ארבל אסטרחן: מי שעבד פחות מחצי שנה לא יקבל שום דבר.
סאלח טריף: לא יקבל.
ארבל אסטרחן: יש בסך הכל 11 חברי כנסת.
סאלח טריף: אני לא רוצה להיכנס לזה עכשיו.
סאלח טריף: תעזבי את זה עכשיו.
בלומנטל: "ביום 5/12/00 החליטה ועדת הכנסת להעביר לדיון לוועדת הכלכלה, הצעת חוק מעמד ותיקי מלחמת העולם השניה (תיקון – ותיק מלחמה נזקק) התש"ס-2000, של חה"כ יורי שטרן, אליעזר כהן, אביגדור ליברמן ומיכאל נודלמן.
בלומנטל: לידיעתך, חוק מעמד ותיקי מלחמת העולם השניה, התשנ"ט-1999, נדון בוועדת העליה, הקליטה והתפוצות.
בלומנטל: אודה לך אם תפעל להעברת הצעת התיקון לחוק (פ/2088) מוועדת הכלכלה לדיון חוזר בוועדת הכנסת, על מנת להביא את הצעת החוק הנ"ל לדיון בוועדת העליה, הקליטה והתפוצות.
בלומנטל: "
אתי בן-יוסף: חבר הכנסת פורז מסכים לזה.
סאלח טריף: אז אנחנו נמליץ למליאה להעביר את זה לוועדת העליה והקליטה.
סאלח טריף: 11.
הצעת חוק יסוד: הצעת חוק להקלת הפירעון של משכנתאות, של חבר הכנסת דוד אזולאי, לדיון בוועדת הכספים.
הצעת חוק יסוד: בוודאי.
הצעת חוק יסוד: הצעת חוק העמותות (תיקון – שכר מירבי), נשמעו הצעות להעביר את הצעות החוק לדיון בוועדת החוקה, חוק ומשפט או לוועדת הכספים או לוועדת העבודה הרווחה והבריאות.
הצעת חוק יסוד: זה נושא שקשור בעמותות שמתוקצבות על ידי המדינה והיה בהם שכר גבוה למנהלים וכן הלאה ואני מציע שתהיה ועדה משותפת לעניין הזה.
ארבל אסטרחן: אז צריך להקים ועדה כזאת, כי אין לנו ועדה כזאת.
ארבל אסטרחן: אולי תעביר את זה לוועדת הכספים?
סאלח טריף: זו בעיית שכר ולכן זה יהיה בוועדת הכספים.
סאלח טריף: הנה נכנס לכאן חבר הכנסת שטרית.
סאלח טריף: לגבי הצעת חוק העמותות, בגלל שזה שכר, חשבנו שכדאי להעביר את זה לוועדת הכספים, מה דעתך?
מאיר שטרית: בוועדת הכספים דנו בזה, זה הכי הגיוני בעיניי.
סאלח טריף: עניין העמותות נדון בדרך כלל בוועדת הפנים, אבל בגלל שמדובר בשכר אז זה קשור לוועדת הכספים.
מאיר שטרית: כספים יותר הגיוני, כי בעצם מה שאני מציע זה ליצור הגבלה של שכר בעמותות.
מאיר שטרית: אני מוכרח לומר שאתה מעורר בי ספק.
מאיר שטרית: כל הזמן חשבתי על ועדת הכספים.
מאיר שטרית: זה מעורר ספק, כי באמת מי שאחראי על העמותות זה רשם העמותות ומשרד הפנים.
מאיר שטרית: אם רשם העמותות, אז אולי צריכה לטפל בזה ועדת הפנים דווקא.
מאיר שטרית: אני מציע ליצור מצב שיהיו סנקציות.
מאיר שטרית: בואו נעביר את זה לוועדת הפנים.
סאלח טריף: אם חבר הכנסת שטרית, כאן, ברביזיה שלו מבקש שזה יהיה ועדת הפנים ואני התלבטתי בעניין, אז זה יועבר לוועדת הפנים.
סאלח טריף: בישיבה הקודמת דנו בעניין ואני לא הולך לחזור על הדברים ולהחליט עכשיו.
סאלח טריף: נתחיל בבקשה או שאנחנו מוכנים לדון בעניין העיקרי?
סאלח טריף: בעניין של היציאה לפגרה בשבוע הבא: ראשית, אישרנו את נושא היציאה לפגרה עד ה-13 בפברואר, עד לאחר היוודע תוצאות הבחירות לראשות הממשלה.
בנימין אלון: מי אישר?
בנימין אלון: הנשיאות אישרה.
סאלח טריף: היתה ישיבה בבוקר.
בנימין אלון: למה לא הודיעו לי על הישיבה הזאת?
אתי בן-יוסף: הודענו לך.
אתי בן-יוסף: קיבלת אי-מייל, הודענו על הישיבה.
סאלח טריף: אנחנו סיכמנו בישיבה הקודמת, שנעשה דיון מחודש בעניין של הישיבות של שבוע הבא, לפני היציאה לפגרה.
סאלח טריף: רבותיי, המצב הוא כזה: הדיון הזה החל כאן, בהסכמות על כמה נושאים: ראשית, שביום שני הבא לא תהיה כנסת, גם על פי המלצה מהנשיאות מכיוון שיש חג לנוצרים.
סאלח טריף: ביום שלישי, תהיה ישיבה מיוחדת בעניין חנוכה.
סאלח טריף: יש כאן מסיבה וכל אחד יביא את הילדים.
סאלח טריף: זה משנה למוסלמים.
סאלח טריף: חבר הכנסת דהאמשה ביקש שזה יהיה ביום חמישי, משום שיכול להיות שיום רביעי יהיה היום הראשון של החג או מקסימום היום השני של החג.
סאלח טריף: בכל מקרה, הוא ביקש שזה יהיה ביום חמישי.
סאלח טריף: על זה צריכים להחליט וזהו.
בנימין אלון: סליחה, אני לא הייתי בדיון ודיווח לי על הדברים חבר הכנסת שאול יהלום שהעלה את הנושא ואני רוצה להעלות אותו כאן:
בנימין אלון: אני קורא לכל חברי הכנסת הלאומיים, לכל חברי הכנסת מהמחנה הלאומי: לא יתכן, שברק לא יוצא לפגרה...
סאלח טריף: זה בחירות עכשיו.
בנימין אלון: סליחה, אין פה תקשורת.
בנימין אלון: תן לי לדבר.
סאלח טריף: מה אתה עושה?
סאלח טריף: אנחנו מדברים על יום רביעי וחמישי, אחרי זה תתייחס לעניין הזה.
בנימין אלון: אני מבקש.
בנימין אלון: מה זה?
בנימין אלון: יש דברים שהם בנפשנו.
בנימין אלון: אצלכם הכל מצחיק.
בנימין אלון: לא יתכן שאנחנו נצא לפגרה והוא יכול יהיה לחתום בניגוד לרוב הבית הזה.
בנימין אלון: לכן, יש חוק שעבר כבר בקריאה טרומית ונמצא בוועדה.
בנימין אלון: אני דורש, שלפני שיוצאים לפגרה, ועדת הכנסת תורה ויש לה סעיף לזה, שהחקיקה הזאת תושלם.
בנימין אלון: והיה ויוצאים לפגרה, גם בפגרה אפשר יהיה להעלות לקריאה שניה ושלישית, אחרת יציאה שלנו לפגרה בזמן כזה תהיה הפקר.
אליעזר זנדברג: אני מציע אדוני היושב ראש, לקבוע את יום שני בשבוע שלאחר מזה.
אליעזר זנדברג: מדובר בחנוכה ואם כבר אנחנו ממילא יוצאים לפגרה הזאת, אז בואו נהיה אנשים הגיוניים ואנושיים ולא נסטה משלושת ימי הכנסת.
אליעזר זנדברג: ..
סאלח טריף: תודה, הבנתי.
משה גפני: הוא פשוט לקח לי את המלים מהפה.
יעל דיין: בשבוע הבא, ישיבות ועדות שנקבעו יוכלו להתקיים, כך נאמר לי.
סאלח טריף: לא קבענו.
אריה האן: זאת ההמלצה.
שלושה דברים: דבר שני, כאשר אנחנו בפגרה, חלות כל הוראות התקנון ואם 61 חברי כנסת יבואו ויידרשו דיון, אנחנו נקיים.
שלושה דברים: ..
שלושה דברים: אין שום ספק שהתקנון נוגע בשאלות איך מכנסים כשצריך.
שלושה דברים: הכנסת היא הכנסת היחידה, אין כנסת אחרת.
שלושה דברים: אנחנו, אנשי התנועה הלאומית, מתכוונים להגיש 61 חתימות המבקשות.
בנימין אלון: רגע, תקשיב לו.
סאלח טריף: תגישו אלף חתימות.
סאלח טריף: לא על זה הדיון, אתה לא מבין?
בנימין אלון: זה יעניין אותך.
בנימין אלון: זה כן הדיון.
בנימין אלון: זה כן פגרה או לא פגרה.
סאלח טריף: אני מכיר את התקנון, תלמד אותו.
סאלח טריף: זה לא מענייני עכשיו.
ראובן ריבלין: אנחנו מכינים 61 חתימות וכשזה יהיה מוכן נבוא אליך בדרישות.
ראובן ריבלין: דבר שלישי, הכנסת צריכה עוד יום אחד על מנת לקיים את הדיונים שעל סדר היום.
ראובן ריבלין: היא תקיים בוודאי עוד ישיבות, כאשר אנחנו נביא בפניה דברים שאינם סובלים דיחוי לפי דעתנו וברוב קולות נחליט אם זה סובל דיחוי או לא.
ראובן ריבלין: אבל, אם מבקשים את יום שני במקום יום רביעי או חמישי וכולם מסכימים, אז בואו נלך על זה.
יאיר פרץ: חברי הכנסת זבולון אורלב ויולי אדלשטיין ואנוכי, מחתימים את חברי הכנסת על מנת שלא לצאת לפגרה.
סאלח טריף: בסדר גמור.
סאלח טריף: רבותיי, אני מבקש שתקשיבו לדברי היועץ המשפטי של הועדה.
צבי ענבר: ראשית, אני מבקש להציג בעיה עקרונית שקיימת בקשר ליציאתה של הכנסת לפגרה.
צבי ענבר: סעיף 31 לחוק יסוד: הכנסת, קובע שהכנסת תקיים שני כנסים לשנה.
צבי ענבר: הכנס האחד יפתח תוך ארבעה שבועות לאחר חג הסוכות וזה הכנס בו אנחנו מצויים והכנס השני תוך ארבעה שבועות לאחר יום העצמאות.
צבי ענבר: זמנם של שני הכנסים יחד יהיה שמונה חודשים לפחות.
צבי ענבר: כעת, סעיף 27(ב) לתקנון קובע, שיושב ראש הכנסת, באישור ועדת הכנסת, רשאי לקבוע את היום שבו יסתיים כנס הכנסת, בשים לב לסעיף 31 לחוק יסוד: הכנסת.
צבי ענבר: כלומר, פנייתו של יושב ראש הכנסת אל הוועדה היא בעצם כדי לקבוע מתי יסתיים אותו כנס שהתחיל בסוכות.
צבי ענבר: כל זמן הפגרה צריך לזכור שצריך להשאיר לכנסת השנה שמונה חודשי פעילות וכן, סיום הכנס הזה יהיה תוך ארבעה שבועות לאחר יום העצמאות.
צבי ענבר: כלומר, לא לפני יום העצמאות.
צבי ענבר: אלא שעל פי חוק היסוד לפחות, יכולה הכנסת אם היא קובעת שכנס החורף נגמר, לחזור רק אחרי יום העצמאות שזה נראה באמת פרק זמן ארוך.
צבי ענבר: בפנינו גם השאלה שקשורה בסוגייה שהעלה חבר הכנסת אלון, שבעצם טוען שאם אנחנו יוצאים לפגרה, תיפגע פעולת החקיקה של הכנסת והרי ההוראות בדבר כנסים ובדבר פגרות נועדו גם לחייב את הכנסת לפעול תקופה מסוימת.
צבי ענבר: נוכח הסבך המשפטי והוא באמת סבך משפטי שקיים, הצעתי היא...
סאלח טריף: מה היה בעבר כאשר היו בחירות?
סאלח טריף: לא תקנו את החוק הזה ולא חשבו על ראש ממשלה.
צבי ענבר: ודאי שלא חשבו.
צבי ענבר: אני מציג בפניכם מצב משפטי מסוים והמצב המשפטי הזה מתייחס לשנה שיש בה בחירות לכנסת ויש פיתרון ושנה שיש בה בחירות מיוחדות ואין פיתרון.
צבי ענבר: אני יכול להגיד לכם מה אני מציע, משום שברגע זה יש לנו חוק יסוד שיש לו משמעות ומשקל.
צבי ענבר: יחד עם זאת, על פי התקנון, יושב ראש הכנסת באישור ועדת הכנסת, רשאי לקבוע את מספר הישיבות השבועיות וזמניהן.
צבי ענבר: יכול להיות שהדרך הנכונה היא, שיושב ראש הכנסת באישור ועדת הכנסת, יקבע שעד לבחירות תקיים הכנסת ישיבה אחת בשבוע.
בנימין אלון: זאת ההצעה שלנו.
סאלח טריף: סליחה, אני מביא להצבעה כינוס בפגרה הזאת, שתהיה עד ה-13/2/01.
סאלח טריף: מדובר בכינוס ביום שני, לא זה, הבא אחריו.
סאלח טריף: מי בעד באישור הפגרה לפי הסדר הזה?
סאלח טריף: בעד – רוב נגד – מיעוט ההצעה התקבלה ברוב דעות.
סאלח טריף: יש בקשה של ועדת הכספים ובשבוע הבא, ביום שלישי הבא, יש כינוס לרגל חנוכה ויש תכנית שלמה של הכנסת.
בנימין אלון: אתם התעלמתם מכל הסבך.
סאלח טריף: בקשת ועדת הכספים היא להביא את הצעת החוק לתיקון פקודת מס הכנסה (מס' 124) לקריאה שלישית היום אחרי שהתקבלה ההסתייגות, למרות האמור בסעיף 130(א) לתקנון.
סאלח טריף: שלום לכולם, אני פותח את הישיבה.
סאלח טריף: ניסחנו לא נכון את ההצעה שדובר פה עליה.
סאלח טריף: אני מבקש לומר שוב, להעביר את ההחלטה שאני מבקש שנצביע עליה: מהשבוע הבא, על פי בקשת יושב ראש הכנסת והנשיאות לא תתקיימנה ישיבות בגלל החגים, למעט המסיבה של חנוכה.
סאלח טריף: בשבוע שלאחר מכן, ב- 1 לחודש, יום שני, תתקיים ישיבת הכנסת, ומייד לאחריה תצא הכנסת לפגרה עד ה- 13 בפברואר.
סאלח טריף: זאת ההצעה שאני מבקש להצביע עליה.
צבי ענבר: אדוני היושב ראש, אמרתי בפעם הקודמת, הצבעתי על הבעיה – מונחת בפניך הצעה לתיקון חוק יסוד: הכנסת - -
סאלח טריף: האם הניחו הצעת חוק גם כאשר הכנסת יצאה לפגרה בבחירות קודמות?
צבי ענבר: לא היה צורך, כי לגבי בחירות יש הוראה בחוק.
סאלח טריף: אבל אדוני היה צריך לתקן את החוק בהתאמה לחוק בחירה ישירה.
סאלח טריף: זה לא תוקן עד עכשיו, ועכשיו אתה אומר שהחוק מתייחס רק לחוק של בחירות לכנסת.
סאלח טריף: למה זה לא תוקן בזמן?
סאלח טריף: הדברים נרשמו, והיתה הצבעה.
סאלח טריף: עכשיו יש הצבעה חוזרת על ההצעה שלי שבשבוע הבא לא יתקיימו ישיבות, למעט מסיבת חנוכה, שאורגנה על ידי הכנסת.
סאלח טריף: ביום שני שלאחר מכן תתקיים ישיבת הכנסת, ומיד לאחריה תצא הכנסת לפגרה עד ה- 13 לפברואר, לאחר הבחירות.
סאלח טריף: ההצעה אושרה, ותועבר ליושב ראש הכנסת ולנשיאות.
סאלח טריף: לגבי הוועדות – הן תוכלנה, כמובן, לעבוד, עד היציאה לפגרה, כרגיל.
בנימין אלון: היועץ רוצה להציע, לא בניגוד להצעה הזו.
סאלח טריף: שמעתי, תודה.
יעל דיין: אני רוצה לשאול על סיבוב שני.
סאלח טריף: אני לא רוצה להתעסק עם זה.
סאלח טריף: אני לא רוצה לפתוח את הדיון.
סאלח טריף: בקשה לפטור מחובת הנחה את הצעת חוק שירות הביטחון(הוראת שעה), התשס"א- 2000
סאלח טריף: יש כאן בקשה של חבר הכנסת יצחק כהן.
סאלח טריף: הוא פנה אלי בבקשה לפטור מחובת הנחה את הצעת החוק הפרטית שהונחה על שולחן הכנסת היום – הצעת חוק שירות ביטחון, הוראת שעה, התשס"א-2000.
סאלח טריף: אני מבקש מחבר הכנסת יצחק כהן לומר לחברי הוועדה במה מדובר, ומה הדחיפות בבקשה לפטור מחובת הנחה.
יצחק כהן: בעקבות פסיקת בג"ץ היום נכנסנו למצב בלתי נסבל.
יצחק כהן: הצעת החוק הזו היתה, למעשה, הצעת חוק ממשלתית שהונחה על שולחן הכנסת.
יצחק כהן: בג"ץ דחה את הבקשות לדחייה לשלושה חודשים.
יצחק כהן: מה שאני מבקש הוא לפטור מחובת הנחה בכל הקריאות, וגם דיון לאלתר.
יצחק כהן: אנחנו נשתדל לעשות היום את הכל.
יצחק כהן: הבקשה היא ל – 4 חודשים.
יצחק כהן: זו בקשתי ואבקש לאשר את זה.
יצחק כהן: הפטור הוא במקום שנה, כפי שמופיע, ל- 4 חודשים.
יצחק כהן: עד לאחר הבחירות.
יצחק כהן: כתבתי בדברי ההסבר: "כידוע, הגישה הממשלה הצעת חוק, המבוססת על המלצות ועדת טל, אשר באה להסדיר את נושא הפטור משירות צבאי הניתן לתלמידי הישיבות.
יצחק כהן: הוועדה המיוחדת בכנסת שדנה בהצעת החוק טרם הספיקה להשלים את דיוניה, ובינתיים תמה הארכה שהעניק בית המשפט העליון לשר הביטחון בבג"ץ שהוגש בנושא".
יצחק כהן: היום בג"ץ פסק שהוא דוחה את הבקשות.
יצחק כהן: מה שמציעים הוא לקבוע בחוק הוראת שעה שתותיר על כנו למשך 4 חודשים את ההסדר הקיים היום בנושא פטור משירות צבאי לתלמידי ישיבות.
יצחק כהן: אני מבקש פטור מהנחה בכל הקריאות, כולל בקשה לדיון לאלתר.
סאלח טריף: אם כן – בגלל החלטת הבג"ץ היום והחוק העיקרי, שמבקש לחוקק בגלל המצוקה של תלמידי הישיבות – מבקשים פטור מחובת הנחה בכל הקריאות להצעת החוק שהוגשה היום.
שאול יהלום: אולי לפני שאנחנו דנים, תוכל לעדכן אותנו, כיושב ראש ועדת טל: איפה עומדים הדיונים שם?
סאלח טריף: הדיונים לא מתקיימים, עדיין.
סאלח טריף: הודעתי שבתקופה זו של בחירות אינני רוצה לדון בחוק כל כך חשוב, יסודי ועמוק, שמחלק את העם היהודי, ולכן אני משאיר את זה לשעה אחרת, שיש בה פחות דיונים על בחירות ועל חילוקי דעות.
סאלח טריף: אתה יודע מה היה במליאה בשבוע שלפני כן.
אליעזר זנדברג: אדוני היושב ראש.
אליעזר זנדברג: קודם כל, אני מבקש לשמוע על החלטת הבג"ץ מפי גורם משפטי.
אליעזר זנדברג: שנשמע מה נאמר שם בדיוק.
אליעזר זנדברג: מי אמר מה, ואיך, מה אמרו שופטי בג"ץ.
אליעזר זנדברג: דבר שני – לדעתי צריך להיות איזשהו גבול לקרקס הזה.
אליעזר זנדברג: מביאים לנו חקיקות בחטף.
אליעזר זנדברג: שמעתי כרגע את יושב ראש הוועדה הזו, שהוא גם יושב ראש ועדת טל.
אליעזר זנדברג: אם היה צורך לבוא לאיזשהו הסדר, אני חושב שהדברים האלה צריכים להיות לאחר כינוס הוועדה שלך, שתדון, בשים לב להחלטת בג"ץ מהיום, מה לעשות.
אליעזר זנדברג: הצעת חוק פרטית של חבר כנסת אחד, עם כל הכבוד - -
סאלח טריף: אני רוצה להסב את תשומת לבך לכך שאני לא יכול למנוע חקיקה פרטית.
אליעזר זנדברג: לא אמרתי, אבל כאן, בוועדה הזו, אני חושב – אין מקום לקיים את הדיון שאנחנו מקיימים עכשיו, לפטור, חקיקה חפוזה מהיום להיום.
סאלח טריף: אנחנו דנים בבקשה לפטור מחובת הנחה.
אליעזר זנדברג: דבר שני – אני מבין שלשון החוק אינה עולה בקנה אחד עם - -
סאלח טריף: הוא תיקן את זה, והוא הודיע לנו שהוא תיקן את זה.
יצחק כהן: תיקנתי את זה ל- 4 חודשים.
אופיר פינס-פז: קודם כל – צריך ללמוד את החלטת בג"ץ.
אופיר פינס-פז: אני עדיין לא ראיתי את ההחלטה.
אופיר פינס-פז: אני לא חושב שאיזשהו חבר כנסת ראה את ההחלטה.
אופיר פינס-פז: אני מציע לחבר הכנסת יצחק כהן ולכנסת לא לעשות עכשיו ניסיון למחטף ולגניבת חוק.
אופיר פינס-פז: אני אומר את זה באופן הברור ביותר.
אופיר פינס-פז: אני מאפשר קודם כל לאפשר ללמוד את החלטת הבג"ץ.
יצחק כהן: אין מימון מפלגות.
סאלח טריף: אני מודיע לכם שכל מי שיפריע יצא מהישיבה.
אופיר פינס-פז: אני פונה אל חבריי מש"ס.
אופיר פינס-פז: אני מבקש מהיושב ראש לעצור את הישיבה.
אופיר פינס-פז: תחדש אותה אחרי ההצבעות במליאה.
משולם נהרי: אנחנו מכירים את הסיפורים האלה, מכירים אותם.
סאלח טריף: חברים, אני קורא אתכם לסדר.
סאלח טריף: חבר הכנסת פינס.
סאלח טריף: כינסתי ישיבה, אני לא יכול לעשות קרקס מישיבת ועדת הכנסת.
סאלח טריף: היינו שם.
סאלח טריף: הודעתי שאנחנו מתכנסים מייד לאחר ההצבעה.
סאלח טריף: קרה מה שקרה, והם ימתינו.
סאלח טריף: אני לא יכול לעשות קרקס.
סאלח טריף: זה לא קשור למה שאתה מציע או לא, אבל זה קשור להתנהלות הדיון כאן.
אופיר פינס-פז: אני מציע בעניין הזה לחבריי מש"ס לשבת, להידבר, לא להביא את זה במחטף.
אופיר פינס-פז: אם בקשותיי לא תתקבלנה, אני מבקש התייעצות סיעתית.
מוסי רז: אני לא מבין למה מנסים לעשות מאתנו קרקס ולבזות אותנו.
מוסי רז: אנחנו החלטנו להפסיק את החקיקה של חוק טל, וידענו שיש סיכוי גדול מאד שהבג"ץ יחליט את מה שהחליט.
מוסי רז: עכשיו, לשיטתו של יצחק כהן – אם אתם רוצים להמשיך את החקיקה של חוק טל – זה מה שצריכים להציע, ואנחנו צריכים להתנגד.
יצחק כהן: בינתיים בג"ץ הכניס אותנו לכאוס.
מוסי רז: -
אליעזר זנדברג: -
סאלח טריף: תודה למוסי רז.
סאלח טריף: מודי זנדברג, אני קורא אותך לסדר פעם ראשונה.
שאול יהלום: אני חושב שבאיזה שהוא מקום אנחנו צריכים להיות ענייניים.
שאול יהלום: אני מייצג מפלגה שמתנגדת לאישור, ושכל בניה משרתים, אבל אני אומר שכאן יש נושא שדנים בו, והקימו ועדה מיוחדת, וגם הממשלה הקימה.
שאול יהלום: מה שמבקשים כאן זה 4 חודשים - -
סאלח טריף: אני קורא אותך לסדר פעם שניה.
סאלח טריף: פעם שלישית – אתה תצא.
שאול יהלום: זו תקופת בחירות ופגרה.
סאלח טריף: צא החוצה בבקשה.
אליעזר זנדברג: אני אצא.
אליעזר זנדברג: אני רוצה בינתיים לראות איך מצביעים.
אליעזר זנדברג: אני אצא עכשיו, לא אשתתף בקרקס הזה - -
סאלח טריף: אתה בא ממפלגה נאורה.
סאלח טריף: מה אתה עושה לי בריונות?
סאלח טריף: אני חייב לנהל דיון.
סאלח טריף: נתתי לך לדבר, תן גם לאחרים לדבר.
סאלח טריף: הבריונות הזו לא מתאימה לך.
ראובן ריבלין: -
שאול יהלום: אני פונה כאן לאנשי מפלגת העבודה.
שאול יהלום: הגישה שלי היא כמו שלכם.
שאול יהלום: אם היה מבוקש להאריך בשנה – הייתי מבין, אבל הוא מבקש 4 חודשים.
שאול יהלום: אנחנו הרי יוצאים לפגרה מכל עבודת הכנסת.
שאול יהלום: מה הוא מבקש?
שאול יהלום: – פסק זמן של 4 חודשים.
שאול יהלום: אין דבר הגיוני יותר מזה.
שאול יהלום: אני פונה לחבריי להסכים.
משה גפני: אני קראתי את החלטת הבג"ץ.
משה גפני: בג"ץ אמר באופן ברור וחד משמעי שהכנסת נמצאת בעיצומה של חקיקה בעניין הזה.
משה גפני: הוא אמר את זה ברוב דעות.
משה גפני: שני שופטים אמרו אחרת, והבג"ץ אמר שהכנסת תשלים את החוק.
משה גפני: אמר בית המשפט שהוא מודע לבעיות הפוליטיות הקיימות.
משה גפני: הוא אמר שהכנסת נמצאת בעיצומה של חקיקה, ולכן היא צריכה להשלים אותה.
משה גפני: בלאו הכי אי אפשר לגייס מהיום למחר.
משה גפני: יש גם החלטה שקיבלה תוקף של פסק דין מפברואר 99, גם לגבי בני המיעוטים.
משה גפני: יש בעניין הזה בעיה, כך אומר בית המשפט העליון.
משה גפני: אי אפשר לעשות את הדברים האלה מהיום למחר, וצריך או להשלים את החקיקה, או - -
סאלח טריף: חבר הכנסת גפני, תיקנתי אותך מיליון פעם: לא בני מיעוטים, אלא ערבים.